ஆலயத்தின் திருச்சுற்றில் அழகிய பலிபீடமும், நெடிய, அழகிய வேலைப்பாடுடன் கூடிய பீடத்தில், மனத்தூய்மைக் கம்பமும் நாற்புரம் ஜினர்களின் புடைப்புச் சிற்பங்களுடன் அமைந்துள்ளது. வடகிழக்கு மூலையில் பெரிய பழைய மூலவர் சிலை அமர்ந்த நிலையில் சிறிய மண்டபத்தில் உள்ளது. மேலும் மேற்றிசை நோக்கி ஸ்ரீஜ்வாலாமாலினி, ஸ்ரீதர்மதேவி, ஸ்ரீபத்மாவதி சன்னதிகள் அமைக்கப் பட்டுள்ளது.